**Tartu Kergejõustikuveteranide klubi KEVEK üldkoosoleku**

**protokoll.**

Koosoleku toimumise aeg: 21.01.2022 kell 18.00
Koosoleku toimumise koht klubi Vilde ja Vine , Vallikraavi 4. Tartu.
Koosolekust osavõtjate arv 31 osalejat, volitusi 14. Kokku hääleõiguslikke osalejaid 45. Koosolek on otsustusvõimeline, kuna põhikirjaline nõue esindatuse kohta (1/2 liikmetest +1) on täidetud. Liikmeid on Tartu Kergejõustikuveteranide klubis KEVEK kokku 80 inimest.

Koosoleku päevakord:

1. **Tartu Kergejõustikuveteranide klubi KEVEK tegevusaruande kinnitamine;**
2. **Tartu Kergejõustikuveteranide klubi KEVEK revidendi aruande kinnitamine;**
3. **Tartu Kergejõustikuveteranide klubi KEVEK uuendatud põhikirja kinnitamine;**
4. **Parimate tunnustamine.**

Koosoleku juhatajaks valiti Andrus Mutli, protokollijaks Klaarika Eksi, häälte lugejateks Marina Mutli ja Klaarika Eksi.

**1.Tartu Kergejõustikuveteranide klubi KEVEK juhatuse tegevusaruande kinnitamine.**
Põhjaliku tegevusaruande kandis ette juhatuse liige Aivar Pere, kes märkis, et vaatamata pandeemiale osutus aasta 2021.a.väga edukaks. Keveki Staadionijooksu sarjas osales rekordarv noori ja ka veteransportlasi. Võistlemas käisid ka väga nimekad sportlased nagu näiteks Tiidrek Nurme, Indrek Tobreluts ja ka Tuuli Tomingas. Osalejaid oli ka naaberriikidest. Joosti mitmeid uusi Eesti rekordeid. Tartu lahtine talvine sise MV osutus samuti edukaks võistluseks, võistlejaid kokku umbes 100. Võistlejad naaberriikidest andsid väga head tagasisidet ja olid korraldusega rahul. Võistluste peakorraldaja oli Andrus Mutli, ka paljud tublid Keveki liikmed andsin oma panuse.

**Otsustati: kinnitada Tartu Kergejõustikuveteranide klubi KEVEK juhatuse 2021.a.tegevusaruanne.**Otsuse poolt 45 häält. Vastu ja erapooletuid ei olnud.

**2.Tartu Kergejõustikuveteranide klubi KEVEK revidendi aruande kinnitamine.**
Revident Siiri Pilt: Olen revident alles teist aastat, võrreldes eelmise aastaga oli tööd palju rohkem, rahade liikumine on aastaga kõvasti kasvanud. See tähendab vaid ühte- meie elu on käima läinud!

Kui aastal 2020 oli laekumisi 9 102 euro ulatuses ja väljaminekuid 4 743.68 euro ulatuses, siis aastal 2021 oli laekumisi 18 923.99 euro ulatuses ja väljaminekuid 19 747.77 euro ulatuses. Pangakontol oli seisuga 01.jaanuar 2021.a 10 942,92 eurot.

**Peamised laekumised (tulud):**
Liikmemaksud - 538 eurot,
Võistluste osavõtumaksud -1 615 eurot,
Võistlusriided ja jalanõud – 4 459.99 eurot,

Tartu Linnavalitsus - 1500 eurot (toetas Staadionijooksu sarja 1000 euroga ja KEVEK sisemistrivõistluseid 500 euroga).
Tartumaa Spordiliit 400 eurot (toetas Staadionijooksu sarja).

Ettevõtted kes tasusid Kevek üritustel enda reklaami eest:
OÜ Vennad Ehitus -3000.-
Eedeni Keskus -1500.-
TTK Kultuurikeskus -1500.-
OÜ Mipla -1000.-
Tartu Mill AS -1000.-
Aksum Grupp -1000.-

Tartu Spordiselts Kalev - 1000.-

Kokku laekus pangakontole 18 681.99 eurot.

**Olulisemad kuluartiklid:**

TÜ ASK (liikmete arved TÜ ASK spordihalli kasutamise eest) - 678,50 eurot;

As Postimees Grupp (kaastundeavaldused) - 258,00

OÜ Spordireklaam (auhinnad võistlustele) -1 195,80

Tartu LV (Tamme staadioni rent) - 935,00

OÜ Särka Sport (auhinnad võistlustele) -797,33

AS Jalajälg (spordiriided ja jalanõud) -13 873,49

Tiktar OÜ (võistlusriietele logode tikkimine ) -1 437,16

MTÜ Vinni Terviserajad (elektriaeg võistlustel) - 200,00

2021. a oli Tartu Kergejõustikuveteranide klubi KEVEK tegevuseks kulutatud pangaülekannetena 19 579,60 eurot.

Varad kokku 31.12.21 seisuga pangakontol 10045,31 eurot, sularaha 561,23 eurot ja kokku **10606,54** eurot

**Otsustati: kinnitada Tartu Kergejõustikuveteranide klubi KEVEK 2021.a. revidendi aruanne.**Otsuse poolt 45 häält. Vastu ja erapooletuid ei olnud.

**3.Tartu Kergejõustikuveteranide klubi KEVEK uuendatud põhikirja kinnitamine.**

Juhatuse liige Heikki Ots tutvustas uuendatud ja täiendatud põhikirja redaktsiooni, mis oli välja saadetud kõigi liikmete meiliaadressidele ning nähtaval ka Keveki kodulehel.Ta peatus nendel põhikirja punktidel, mis erinesid vanast põhikirjast ning põhjendas muudatuste sisseviimise vajalikkust.Ühtlasi tänas ja tunnustas ta kõiki neid klubi aktiivseid liikmeid, kes andsid omapoolse panuse (tehes kirjalikke või suulisi ettepanekuid) põhikirja uue redaktsiooni koostamisel (Enno Akkel, Ülo Randaru, Anneli Lukason, Ilmar Tagel, Enn Kivisaar,Pärtel Piirimäe).

**Otsustati: kinnitada Tartu Kergejõustikuveteranide klubi KEVEK uus põhikirja redaktsioon.**Otsuse poolt kokku 45 häält. Vastu ja erapooletuid ei olnud.

**4.Tartu Kergejõustikuveteranide klubi KEVEK paremate tunnustamine.**

Peeti meeles 2021.a parimaid ja silmapaistvamaid sportlasi, abilisi võistluste korraldamisel ja tunnustati toetajaid, kelle abiga saadi läbi viia suurepäraseid ja õnnestunud võistlusi.

Koosolek lõppes 20.00.

Koosoleku juhataja: Andrus Mutli

Protokollija: Klaarika Eksi